stanford-oval/wikipedia huggingface dataset:
Dale T. Mortensen

| Dale T>  Mortensen |
| --- | --- |

Henkilötiedot
Syntynyt: 2. helmikuuta 1939 Enterprise, Oregon, Yhdysvallat
Kuollut: 9. tammikuuta 2014 (74 vuotta) Wilmette, Illinois, Yhdysvallat
Koulutus ja ura
Tutkinnot:  Carnegie Mellon University Willamette University
Väitöstyön ohjaaja:  Michael C. Lovell
Instituutti:  Northwestern University
Oppilaat:  Christopher A. Pissarides
Tutkimusalue:  työn taloustiede
Tunnetut työt:  työmarkkina-analyysi
Palkinnot:   Nobelin taloustieteen palkinto (2010)
Dale Thomas Mortensen (2. helmikuuta 1939 Enterprise, Oregon, Yhdysvallat – 9. tammikuuta 2014 Wilmette, Illinois, Yhdysvallat) oli yhdysvaltalainen taloustieteilijä ja taloustieteen professori Northwestern Universityssä, Evanstonissa. Mortensen palkittiin vuonna 2010 Nobelin taloustieteen palkinnolla yhdessä Peter A. Diamondin ja Christopher A. Pissaridesin kanssa työmarkkina-analyysista.
Mortensen kehitti yhdessä muiden Nobel-palkittujen kanssa etsintäteoriaa ja kohtaantoteoriaa sekä niihin liittyvää kitkatyöttömyyttä.
Aiheesta muualla

Wikimedia Commonsissa on kuvia tai muita tiedostoja aiheesta .
Juha Virrankoski: Dale Mortensen, Christopher Pissarides ja markkinoiden etsintäkitkojen tutkimus. Kansantaloudellinen aikakauskirja, 2011, 107(1). vsk, s. 99-103.  Artikkelin verkkoversio.
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Drew Carey

| Drew Carey |
| --- | --- |
 Drew Carey
Henkilötiedot
Syntynyt: 23. toukokuuta 1958 (ikä 66)  Cleveland, Ohio
Näyttelijä
Aktiivisena:  1985–
Merkittävät roolit:  Drew Carey (The Drew Carey Show)
Palkinnot
 People's Choice Awards (2000, 2001) 
Aiheesta muualla
Viralliset kotisivut
IMDb 
Drew Allison Carey (s. 23. toukokuuta 1958 Cleveland, Ohio) on yhdysvaltalainen näyttelijä ja koomikko. Carey tunnetaan parhaiten pääroolistaan tv-sarjassa The Drew Carey Show. Hän on toiminut The Price is Right- visailun juontajana Yhdysvaltain versiossa vuodesta 2007 lähtien.
Cold Skin Obsession

| Cold Skin Obsession Thy Disease |
| --- | --- | --- |

Studioalbumin tiedot
 Äänitetty : marraskuussa 2002 Jaro Home Studio, Skawina
 Julkaistu: 2002
 Tyylilaji: death metal
 Kesto: 45.19
 Levy-yhtiö: Metal Mind Productions
Thy Diseasen muut julkaisut
| Devilish Act of Creation 2001 | Cold Skin Obsession 2002 | Neurotic World of Guilt 2004 |
Cold Skin Obsession on puolalaisen death metal -yhtye Thy Diseasen toinen studioalbumi, joka on julkaistu vuonna 2002.
Kappaleet

Perfect Form – 4.12
Blade Intimacy – 3.22
War is Mine – 6.27
Ultimate Reign – 3.47
The Last of the Mohicans – 4.12
Cold – 3.27
Redemption in... Pain – 5.14
Nihilistic Tranquillity – 6.29
Qualbuhu la jadruqqu – 3.19
Without Judgement – 4.50 (Death -cover)
Kokoonpano

Michał "Psycho" Senajko – laulu
Yanuary – kitara
Marcotic – bassokitara
Maciej Kowalski – rummut
Jakub "Cube" Kubica – kosketinsoitin
Aiheesta muualla

Cold Skin Obsession Discogsissa. (englanniksi)
Albumi Cold Skin Obsession Encyclopaedia Metallum -sivustolla (englanniksi)
Thy Disease
| --- | --- |
Studioalbumit:  Devilish Act of Creation • Cold Skin Obsession • Neurotic World of Guilt • Rat Age (Sworn Kinds Final Verses) • Anshur-Za • Costumes of Technocracy
Demot:  Art of Decadence
Videografia:  Extreme Obsession Live
Katso myös:  Crionics • Behemoth • Sceptic • Anal Stench
Dmitri Jakovenko

| Dmitri Jakovenko |
| --- | --- |

Henkilötiedot
Koko nimi:  Dmitri Jakovenko
Syntynyt: 28. kesäkuuta 1983 (ikä 41)
Kansalaisuus:   venäläinen
Shakinpelaaja
Titteli:  suurmestari
Elo-luku:  2 727 (tammikuussa 2014) FIDE:n listan sijoitus 24.
Korkein Elo:  2 760 (tammikuussa 2009)
Dmitri Jakovenko (ven. Дмитрий Яковенко, s. 28. kesäkuuta 1983 Omsk, Venäjä) on shakin suurmestari. Korkeimmillaan hän on ollut FIDE:n maailmanlistalla viides vahvuusluvulla 2 760. Samalla hän oli korkeimmaksi rankattu venäläinen.
Jakovenko oppi shakkisiirrot kolmevuotiaana, ja häntä valmensi myöhemmin entinen Kasparovin valmentaja Aleksandr Nikitin.
Aiheesta muualla

Dmitri Jakovenko ChessGames.com-sivustolla (englanniksi)
FIDE-kortti: Dmitri Jakovenko (englanniksi)
Drevviken

| Drevviken |
| --- | --- |

Maanosa:  Eurooppa
Valtiot:  Ruotsi
Läänit:  Tukholman lääni
Maakunnat:  Södermanland
Kunnat:  Haninge, Huddinge, Tukholma, Tyresö
Koordinaatit:  59°14′00″N, 18°10′30″E
Vesistöalue ja valuma-alueen tietoja
Päävesistöalue:  Tyresånin vesistö
Valuma-alue:  vesistön pääuoma
Järveen tulevat joet:  Forsån, Lissmaån, Vendelsån
Laskujoki:  Gudöån
Järvinumero:  SE656793-163709
Mittaustietoja
Pinnankorkeus:  19,1  m 
Rantaviiva:  32,4 km
Pinta-ala:  5,28 km²
Tilavuus:  0,037 km³
Keskisyvyys:  6,7 m
Suurin syvyys:  15,2 m
 fiDrevviken 
Drevviken on järvi Tukholman läänissä, Ruotsissa. Se sijaitsee Huddingen, Haningen, Tyresön ja Tukholman kuntien alueella, Södertörnin niemimaan keskivaiheilla. Kooltaan järvi on 5,09 neliökilometrin suuruinen, ja sen syvin kohta on noin 15,4 metriä syvä.
Gudö-joki Drevvikenissä
Fukushima

| Fukushima-shi (福島市) |
| --- | --- |
 Näkymä kaupunkiin Shinobuvuorelta, keskellä Fukushiman rautatieasema
 lippu:  Sinetti
 Fukushiman sijainti Fukushiman prefektuurissa
 Koordinaatit: 37°45′39″N, 140°28′29″E 
Valtio:  Japani
Alue:  Tōhoku
Prefektuuri:  Fukushiman prefektuuri
Hallinto:  
 – Pormestari:  Kaoru Kobayashi
Pinta-ala:  
 – Kokonaispinta-ala:  767,74 km²
Väkiluku (2015):  283 430
 – Väestötiheys:  369,2 as./km²
Symbolit:  
 – Puu:  Idänselkova
 – Kukka:  Persikankukka
 – Lintu:  Parus minor
 
 http://www.city.fukushima.fukushima.jp/ 
Infobox OKVirheellinen NIMI-arvo: 
Fukushima (Aiemmin myös Fukušima, jap. 福島市, Fukushima-shi) on Fukushiman prefektuurin pääkaupunki Tōhokun alueella Honshūn saarella Japanissa. Se sijaitsee prefektuurin pohjoisrajalla Nakadōrin alueella. Fukushima on merkittävä liikenteellinen solmukohta, mutta pääkaupunkiasemastaan huolimatta vasta prefektuurin kolmanneksi suurin kaupunki Iwakin ja Kōriyaman jälkeen. Kaupungissa on 283 430 asukasta (vuonna 2015) ja sen pinta-ala on 767,74 neliökilometriä.
Fukushima on ollut jo pitkään yksi Tōhokun alueen keskuksista, ja se kehittyi Edo-kaudella linnakaupunkina. Nykymuotoinen Fukushiman kaupunki perustettiin vuonna 1907. Vuoden 2011 Tōhokun maanjäristys aiheutti vahinkoja kaupungissa. Kaupungin maine on kärsinyt Fukushiman ydinvoimalaonnettomuudesta, joka tapahtui maaliskuussa 2011. Ydinvoimala sijaitsee 60 kilometrin päässä Fukushiman kaupungista.
Maantiede

Fukushima sijaitsee Azuma- ja Abukumavuorten välissä, Fukushiman prefektuurin koilliskulmassa. Sen läpi virtaa Tōhokun toiseksi suurin joki Abukumajoki. Kaupunki sijaitsee noin 50 kilometrin päässä prefektuurin keskellä sijaitsevasta Inawashirojärvestä ja 260 kilometriä pohjoiseen Tokiosta.
Kaupungin korkein kohta sijaitsee 1 974 metrin korkeudessa ja matalin kohta 55 metrin korkeudessa meren pinnasta.
Liikenne

Fukushiman kulkuyhteydet muualle Japaniin ovat hyvät. Tōhoku Shinkansen -linja ja Yamagata Shinkansen -linja pysähtyvät Fukushimassa, ja kaupunkiin on vuonna 1993 avattu Fukushiman lentoasema. Lisäksi vuodesta 2004 Fukushiman ja Sendain välillä on kulkenut pikabusseja tarkoituksena parantaa työntekijöiden liikkuvuutta kaupunkien välillä.
Nähtävyydet

Kaupungissa sijaitsee useita temppeleitä kuten Kuroiwa Kokuzō, Tennō-ji, Daizō-ji ja Iō-ji. Fukushimasta löytyy myös Iwaya Kannon, Shinobuvuoren itärinteellä sijaitseva kallioseinämä, johon on Edo-kaudella kaiverrettu kuusi buddhan kuvaa.
Talous

Fukushima on Japanin suurin persikantuottoalue, ja kaupungin erikoisuus on Kayaban päärynät. Fukushimasta on myös lähtöisin Japanin pankki (jap. 日本銀行, Nihon ginkō), jolla on yhä sivutoimisto Renga-dōrilla.
Fukushiman kaupunki tuotti hyödykkeitä vuonna 2006 yhteensä 410 900 000 euron edestä. Samalla kaupungin talous on kohentunut, mikä näkyy erityisesti kaupungin keskustassa, johon on viime vuosien aikana kohonnut lukuisia korkeita asuintaloja ja toimistorakennuksia. Kuitenkin kaupunki kuuluu osaksi Sendain satelliittikaupunkeja, ja monet kaupungin asukkaista kulkevat sinne töihin. Vuoden 2004 marraskuusta lähtien kaupunki onkin pyrkinyt saamaan työntekijöitä tulemaan Sendaista Fukushimaan töihin tarjoamalla erilaisia etuuksia.[lähde? ]
Merkittäviä yrityksiä, joilla on päämaja alueella ovat:
Japanin pankki – Nihon ginkō
Fukushima ginkō
Nittō bōseki – kehräystehtaat
Daiyū Eight – vähittäismyyntiketju
Koulutus

Korkeakoulut kaupungissa:
Fukushiman yliopisto
Fukushiman lääketieteellinen yliopisto
Fukushima gakuin -yliopisto
Ystävyyskaupungit

Fukushimalla ei ole varsinaisia ystävyyskaupunkeja, mutta se toimii yhteistyössä seuraavien kaupunkien kanssa kulttuurin ja yhteistyön parantamisen nimessä:[lähde? ]
Baden-Baden, Saksa
Tokio, Japani
Aiheesta muualla

Kuvia tai muita tiedostoja aiheesta Fukushima Wikimedia Commonsissa
Fukushiman kaupungin kotisivut (japaniksi)
Fukushiman asema.
Craig Hill

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Craig Alan Hill
Syntymäaika: 27. joulukuuta 1987 (ikä 36)
Syntymäpaikka: San Antonio, Texas, Yhdysvallat
Pelipaikka: maalivahti
Pituus: 188 cm
Seurat
| Vuodet | Seura | O | (M) |
| 2008 | Austin Aztex U23 | 3 | (0) |
| 2011 | River Plate Puerto Rico | 5 | (0) |
| 2012–2013 | San Antonio Scorpions | 0 | (0) |
| 2014–2016 | Kultsu FC | 45 | (0) |
| 2015 | → KTP (laina) | 6 | (0) |
| 2016 | KuPS | 9 | (0) |
| 2016 | → SC KuFu-98 (laina) | 1 | (0) |
| 2017 | Kultsu FC | 4 | (0) |
| 2018 | PEPO | 21 | (0) |
| Yhteensä | Yhteensä | 94 | (0) |
 Seurajoukkueuran tilastot kattavat vain kansalliset sarjat, päivitetty 4. marraskuuta 2018.
Craig Alan Hill (s. 27. joulukuuta 1987 San Antonio, Texas, Yhdysvallat) on yhdysvaltalainen jalkapallomaalivahti, joka on edustanut Suomen Veikkausliigassa KTP:tä ja Kuopion Palloseuraa.
Ura

Hill opiskeli sosiologiaa texasilaisessa Southern Methodist Universityssä ja pelasi jalkapalloa yliopiston joukkueessa SMU Mustangsissa vuodet 2006–2010. Hänet valittiin muun muassa NCAA:n Conference USA:n mestaruusturnauksen tähdistöjoukkueeseen kaudella 2010, jolloin joukkue ylsi aina NCAA:n mestaruusturnauksen puolivälieriin asti. Yliopistoaikanaan Hill pelasi myös Premier Development Leaguen Austin Aztex U23s’ssä kaudella 2008.
FC Dallas varasi Hillin Major League Socceriin vuoden 2011 MLS Supplemental Draft -varaustilaisuudessa, mutta hän teki lopulta sopimuksen USL Pron River Plate Puerto Ricon kanssa. Kaudet 2012–2013 hän edusti kotikaupunkinsa San Antonion uutta seuraa San Antonio Scorpionsia North American Soccer Leaguessa.
Kaudeksi 2014 Hill muutti Suomeen ja liittyi Kakkosessa pelanneen Kultsu FC:n riveihin. Hän pelasi nousijajoukkueen kaikissa 27 ottelussa, ja hänet valittiin kauden päätteeksi Palloliiton Kaakkois-Suomen piirin vuoden maalivahdiksi. Tammikuussa 2015 Hill ja toinen texasilaisvahvistus Walter Kromholz tekivät Kultsun kanssa kaksivuotisen jatkosopimuksen. Kaudella 2015 Hill toimi myös joukkueen kapteenina.
Elokuussa 2015 Hill kävi Veikkausliigan FC Lahden testattavana. Syyskuussa 2015 hän siirtyi loppukauden kattaneella lainasopimuksella saman sarjan FC KTP:hen, jonka toinen lainamaalivahti Saku-Pekka Sahlgren oli palannut Helsingin Jalkapalloklubiin. Hill oli Jere Pyhärannan, Sauli Kilpeläisen ja Sahlgrenin ohella joukkueen kauden neljäs maalivahti. Hän debytoi Veikkausliigassa 20. syyskuuta 2015 ottelussa Seinäjoen Jalkapallokerhoa vastaan ja pelasi kaikkiaan kuudessa liigaottelussa sekä kahdessa liigakarsintaottelussa, joissa PK-35 Vantaa pudotti KTP:n Ykköseen. Hill valittiin toistamiseen Kaakkois-Suomen piirin vuoden maalivahdiksi.
Keväällä Hill oli Veikkausliigajoukkue HIFK:n testeissä, mutta polvivamma esti sopimuksen. Toukokuussa 2016 Hill siirtyi Veikkausliigan Kuopion Palloseuraan loppukauden pituisella sopimuksella. Veikkausliigaotteluita kertyi kaikkiaan yhdeksän syksyn aikana. Sen jälkeen Hill joutui polvileikkaukseen, jonka vuoksi maalivahdin ura jatkui vasta kauden 2017 lopulla Kultsun riveissä. Kaudeksi 2018 Hill siirtyi toiseen Kakkosen seuraan Lappeenrannan PEPOon. Kaudesta 2018 tulikin menestyksellinnen niin, että Hill valititin Kakkosen lohkonsa parhaaksi maalivahdiksi.
Aiheesta muualla

Craig Hill Veikkausliigan sivustolla
Craig Hill Palloliiton tulospalvelussa (Arkistoitu – Internet Archive)
Craig Hill SMU Mustangsin sivustolla (Arkistoitu – Internet Archive) (englanniksi)
Donna Mills

Donna Mills
Donna Mills (s. 11. joulukuuta 1940 Chicago, Yhdysvallat) on yhdysvaltalainen näyttelijä. Mills on esiintynyt muun muassa elokuvassa Välikohtaus ja televisiosarjoissa Todistettavasti syyllinen sekä Melrose Place, jossa hän näytteli Sherry Doucettea vuosina 1996–1997.
Dale of Merchants

| Dale of Merchants |
| --- | --- |

Pelaajamäärä:  2−4
Peliaika:  20−40 min.
Dale of Merchants on Sami Laakson vuonna 2015 julkaisema pakanrakennuskorttipeli. Pelissä kauppiaat kilpailevat asemasta mahtavassa kauppiaiden killassa. Dale of Merchants suunniteltiin alusta asti englanniksi, sillä sen joukkorahoituskampanja suunnattiin kansainvälisille markkinoille.
Lautapelioppaan arvostelussa Dale of Merchantsin katsottiin kuuluvan ”vuoden parhaisiin peliuutuuksiin”. Hiidenpeli.comin mukaan peli on saanut kansainvälisesti hyvän vastaanoton.
Vuonna 2016 peliin julkaistiin jatko-osa Dale of Merchants 2, jota voi pelata joko yksinään tai yhdessä alkuperäisen pelin kanssa. Ensimmäinen kampanja sai rahoitusta 14 000 euroa, kun jatko-osaa rahoitettiin jo 72 000 euron edestä.
Pelaaminen

Pelin kortit jakautuvat eri pakkoihin eläinlajien mukaan. Jokaiseen peliin otetaan vain tietty määrä pakkoja pelaajamäärän mukaisesti. Omalla vuorollaan pelaaja voi tehdä vain yhden toiminnon: joko ostaa kauppapaikalta kortin, pelata kädestään kortin, pöydätä kortin tai hylätä kädestään kortteja poistopakkaansa. Sen jälkeen pelaaja täydentään kätensä nostopakastaan viiteen korttiin; kun pelaajan nostopakasta loppuvat kortit, poistopakasta sekoitetaan uusi nostopakka. Pelaajan tavoitteena on rakentaa kahdeksan kojua korteistaan, jotka nousevat arvossa yhdestä kahdeksaan. Yhteen kojuun voi (poikkeuksia lukuun ottamatta) rakentaa vain yhden eläinlajin korteista. Korttien arvot vaihtelevat yhdestä viitteen ja se on myös niiden pohjahinta marketista ostettaessa − mitä taaempana marketissa kortti on, sitä enemmän sen pohjahinnan päälle tulee lisähintaa. Ensimmäinen kortti maksaa arvonsa verran, viimeinen +4. Ostetut kortit nostetaan käteen. Erityisiä tekniikkakortteja voi pelata korteissa mainittujen toimintojen toteuttamiseksi.
Aiheesta muualla

Snowdale Design: Dale of Merchants
Kickstarter: Dale of Merchants
Board Game Geek: Dale of Merchants
Dale of Merchants; Pöydällä
Dale of Merchants. Dolina kupców. Recenzja (puolaksi)
Daloa

| Daloa |
| --- | --- |
 Daloa
 Koordinaatit: 6°53′0″N, 6°27′0″W 
Valtio:   Norsunluurannikko
Väkiluku (2014):  591 633
Aikavyöhyke:  UTC+0
Infobox OKVirheellinen NIMI-arvo: 
Daloa on kaupunki läntisellä Norsunluurannikolla. Daloa on sekä Sassandra-Marahouén piirikunnan että Haut-Sassandran alueen alueellinen pääkaupunki. Vuoden 2014 väestönlaskennassa Daloan väkiluku oli 591 633. Kaupunkia palvelee Daloan lentoasema ja roomalaiskatolinen hiippakunta Daloa. Daloassa on yhteensä 34 kylää.
Courmayeur

| Courmayeur |
| --- | --- |

 vaakuna
 Courmayeur
 Koordinaatit: 45°47′0″N, 6°58′0″E 
Valtio:  Italia
Alue:  Aostan laakso
Maakunta:  Aosta
Pinta-ala:  
 – Kokonaispinta-ala:  210 km²
Väkiluku (2012):  2 825
 – Väestötiheys:  14 as./km²
 
 http://www.comune.courmayeur.ao.it/ 
Infobox OKVirheellinen NIMI-arvo: 
Courmayeur on Italian luoteisnurkassa sijaitsevaan Aostanlaakson autonomiseen alueeseen kuuluva kunta. Kunta sijaitsee Euroopan korkeimman vuoren Mont Blancin kupeessa ja siellä asuu 2 825 asukasta. Courmayeurissa sijaitsee talviurheilukeskus ja sen läpi kulkee Pojoen sivujoki Dora Baltea. Courmayeurin yhdistää Ranskan puolella sijaitsevaan Chamonix’in 11,6 kilometriä pitkä vuonna 1965 valmistunut Mont Blancin tunneli.
Talviurheilukeskus

Courmayeurin talviurheilukeskuksessa kylä sijaitsee 1 200 metrin korkeudella, ja sieltä pääsee nousemaan hissillä 2 624 metrin korkeudelle. Hoidettuja rinteitä siellä on 100 kilometriä.
Courmayeurin aluejako

Courmayeurin kunta jakautuu yhdeksään pienempään alueeseen eli niin kutsuttuun "frazioneen".
Dolonne (Dolénna)
Entrèves (Éntréve)
La Palud (La Palù)
Villair Dessous (Lo Velé-Dézó)
Villair Dessus (Lo Velé-Damón)
Larzey (Lo Lazèi)
Entrelevie (Éntrelvie)
La Villette (La Veletta)
La Saxe (La Saha)
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan sivusto (Arkistoitu – Internet Archive) (italiaksi)
Aostanlaakso
Allein | Antey-Saint-André | Aosta | Arnad | Arvier | Avise | Ayas | Aymavilles | Bard | Bionaz | Brissogne | Brusson | Challand-Saint-Anselme | Challand-Saint-Victor | Chambave | Chamois | Champdepraz | Champorcher | Charvensod | Châtillon | Cogne | Courmayeur | Donnas | Doues | Émarèse | Étroubles | Fénis | Fontainemore | Gaby | Gignod | Gressan | Gressoney-La-Trinité | Gressoney-Saint-Jean | Hône | Introd | Issime | Issogne | Jovençan | La Magdeleine | La Salle | La Thuile | Lillianes | Montjovet | Morgex | Nus | Ollomont | Oyace | Perloz | Pollein | Pont-Saint-Martin | Pontboset | Pontey | Pré-Saint-Didier | Quart | Rhêmes-Notre-Dame | Rhêmes-Saint-Georges | Roisan | Saint-Christophe | Saint-Denis | Saint-Marcel | Saint-Nicolas | Saint-Oyen | Saint-Pierre | Saint-Rhémy-en-Bosses | Saint-Vincent | Sarre | Torgnon | Valgrisenche | Valpelline | Valsavarenche | Valtournenche | Verrayes | Verrès | Villeneuve
Dodge Charger (2006)

| Dodge Charger |
| --- | --- |
 Dodge Charger R/T Scat Pack vuodelta 2015
Valmistustiedot
Valmistusmaa:   Yhdysvallat  Kanada
Valmistaja:  Dodge
Konserni:  Chrysler
Valmistusvuodet:  2006–
Korimalli:  4-ovinen sedan
Luokka:  Full-size
Edeltäjä:  Dodge Intrepid
Teknisesti samankaltaisia:  Chrysler 300C Dodge Challenger Dodge Magnum
Tekniset tiedot
Moottori:  V6 V8
Iskutilavuus:  n. 2700–6100 cm3
Teho:  192-431 hv
Huippunopeus:  -250 km/h  265km/h SRT-8
Kiihtyvyys:  5.0 s - 10.5 s
Vetotapa:  takaveto  neliveto 
Dodge Charger
Dodge Charger LX on uusin Dodge Charger-mallisukupolvi, joka valmistetaan Kanadan Ontariossa, Bremptonissa. Aiempiin Charger -sukupolviin poiketen se on neliovinen sedan. Auto on kuitenkin takavetoinen kuten edeltäjänsä. Malli tuli myyntiin vuonna 2006 ja se perustuu samaan LX -pohjalevyyn Chrysler 300C:n ja Dodge Magnumin kanssa. Perusmallit SE ja SXT ovat varustettuja V6 -moottorilla, ja tehokkaammissa versioissa käytetään V8 -moottoreita.
Chargerista on tehty myös poliisiautoversio, joka yritetään saada kilpailemaan Ford Crown Victorian kanssa Yhdysvaltojen poliisiautomarkkinoilla.
Erikoismallit

Vuonna 2005 esiteltiin SRT-8 malli New Yorkin kansainvälisessä autonäyttelyssä. Tämän mallin moottorina on 6,1 -litrainen Hemi ja siinä on tehokkaammat Brembon jarrut sekä erilainen sisusta ja keula kuin perusmalleissa.
Vuonna 2006 esiteltiin Daytona R/T malli Chicagon autonäyttelyssä. Autossa on tehokas 5,7 -litran Hemi -moottori sekä päivitetty jousitus ja renkaat. Edessä on pieni spoileri ja konepellissä sekä takalokasuojissa on Hemi -tarrat retrohenkisesti. Daytona R/T -malli oli alun perin saatavana vain kahdella vanhalla värillä, jotka ovat "Go ManGo!"-metallihohto-oranssi vuoden 1970 Chargerista ja "Top Banana"- keltainen myös vuodelta 1970. Uutena värinä tuli myöhemmin myös "TorRed".
Vuonna 2006 esiteltiin myös New Yorkin kansainvälisessä autonäyttelyssä Super Bee-malli mallivuodeksi 2007. Tässä mallissa on sama 6,1 -litrainen Hemi -moottori kuin SRT-8:ssa, mutta värit olivat erikoiset "Detonator Yellow", "Blue Pearl", ja "Hemi Orange". Lisäksi siinä on mustat "Suber Bee" -teippaukset. Tätä mallia valmistetaan vain rajoitettu 1000 kappaleen erä.
Moottorit

SE (2700 cm3) (EER) - 192 hv
SE/SXT (3500 cm3) (EGJ) - 253 hv (186 kW), 339 Nm
R/T (5700 cm3) (Hemi) - 345 hv (254 kW) @ 5000 r/min, 525 Nm @ 4000 r/min, 250 km/h, 0-100 km/h n. 6 s
Daytona R/T (5700 cm3) (Hemi) - 355 hv (261 kW), 529 Nm
SRT-8/Super Bee (6100 cm3) (Hemi) - 431 hv (317 kW), 569 Nm
Donna Lee

Tommy Potter (oik.), Charlie Parker ja Miles Davis olivat mukana ”Donna Leen” ensimmäisessä nauhoituksessa. Kuva konsertista elokuulta 1947.
”Donna Lee” on Charlie Parkerin tunnetuksi tekemä jazzstandardi vuodelta 1947.
1910-luvun jazzstandardi ”Indianan” sointukulkuun perustuvaa kappaletta pidettiin pitkään Parkerin itsensä säveltämänä, mutta tosiasiallinen säveltäjä oli Parkerin yhtyeen trumpetisti Miles Davis. Pitkäaikainen sekaannus johtui mahdollisesti siitä, että Parkerin sopimus oikeutti levy-yhtiön ostamaan oikeudet Parkerin säveltämiin kappaleisiin – näin ollen saattoi olla yhtiölle kannattavampaa merkitä yhtyeen muidenkin jäsenten sävellykset Parkerin nimiin. Kappale nimettiin bassonsoittaja Curly Russellin tyttären mukaan.
Parker nauhoitti kappaleen ensimmäisen kerran toukokuussa 1947. Yhtyeeseen kuuluivat Parkerin ja Davisin lisäksi pianisti Bud Powell, basisti Tommy Potter ja rumpali Max Roach. Jaco Pastorius nauhoitti kappaleen vuoden 1976 debyyttialbumillaan Jaco Pastorius bassokitaran ja congarumpujen välisenä duettona. Kappaleen ovat äänittäneet myös muun muassa Gil Evans, Anthony Braxton, Wardell Gray, Clifford Brown ja Tito Puente.
Dodge Avenger

| Dodge Avenger |
| --- | --- |
 Dodge Anvenger vuodelta 2008
Valmistustiedot
Valmistusmaa:   Yhdysvallat  Meksiko
Valmistaja:  Mitsubishi Motors (1995-2000) Chrysler LLC (2008-2009) Chrysler Group LLC (2009-2014) Fiat Chrysler Automobiles US (2014)
Valmistusvuodet:  1994–2000 2007-2014
Korimalli:  2-ovinen coupe (1994–2000) 4-ovinen sedan (2007–2014)
Luokka:  D-segmentti
Edeltäjä:  Dodge Stealth Dodge Daytona
Seuraaja:  Chrysler 200 Dodge Dart (2012)
Kiihtyvyys:  0-100km/h 8.7s
Vetotapa:  etuveto takaveto neliveto
Kulutus:  Kaupunki kulutus 11l/100km Maantie kulutus 6.7l/100km
Dodge Avenger on Dodgen valmistama keskihintaluokan suurehko automalli. Avengeriin mahtuu viisi henkilöä. Moottorivalikoima on koostunut 2,0- ja 2,4-litraisista nelisylinterisistä sekä 2,7-litraisesta ja 3.6 -litraisesta V6-moottorista. Varustetasoja on kaksi: SE, SXT ja RT. Avengerin rengaskoko on 225/60/17". Virallisen maahantuojan kautta tulleissa on vakiona ESP.
Sukupolvet

Ensimmäinen sukupolvi
(1995-2000)
Toinen sukupolvi
(2008–2010)
Toisen sukupolven facelift
(2011–2014)
Aiheesta muualla

Kuvia tai muita tiedostoja aiheesta Dodge Avenger Wikimedia Commonsissa
Merkinnän syy: vrt. dodge caliber